ai4bharat/Pralekha huggingface dataset:
गृह मंत्रालय
केंद्रीय गृहमंत्री अमित शाह यांच्याकडून माजी पंतप्रधान अटलबिहारी वाजपेयींना जयंतीनिमित्त आदरांजली
परम आदरणीय भारतरत्न अटलबिहारी वाजपेयींना जयंतीनिमित्त ‘सदैव अटल’ येथे वाहिली पुष्पांजली
"अटलजींचे विचार आणि देशाच्या विकासाप्रति त्यांचे समर्पण आपल्याला देशाची सेवा करण्याचे बळ नेहमीच पुरवत राहिल"
“विकास, गरीबांचे कल्याण आणि सुशासन यांच्या युगाचा पाया घालणाऱ्या आणि राष्ट्राला उभे आयुष्य समर्पित करणाऱ्या आदरणीय अटलबिहारी वाजपेयींना नमन”
अटलजींची कामाप्रति निष्ठा आणि देशसेवा आपल्याला नेहमीच ध्येयप्राप्तीसाठी प्रेरित करीत राहील
केद्रीय गृहमंत्री अमित शहा यांनी माजी पंतप्रधान भारतरत्न अटल बिहारी वाजपेयीना आज त्यांच्या जयंतीदिनी नवी दिल्ली येथील स्मारकावर जाउन आदरांजली वाहिली.
केंद्रीय गृहमंत्र्यांनी आपल्या ट्विटर संदेशात म्हटले आहे की, परम आदरणीय भारतरत्न अटलजी यांच्या जयंतीनिमित्त ‘सदैव अटल’ या त्यांच्या स्मृतिस्थळी पुष्पांजली अर्पण केली. अटलजीचे विचार आणि देशाच्या विकासाप्रति त्यांचे समर्पण यामुळे आपणास सदैव देशसेवेची प्रेरणा मिळत राहील.
अमित शहा पुढे म्हणाले, "परम आदरणीय भारतरत्न अटल बिहारी वाजपेयी यांना नमन. त्यांनी विकासाचे तसेच गरीब कल्याण व भारतातील उत्तम प्रशासन युग सुरू केले. देशासाठी त्यांनी आपले आयुष्य वेचले. अटलजींची कर्तव्यनिष्ठा आणि देशसेवा आपल्याला सदैव प्रेरणा देत राहील. कामाप्रती निष्ठा आणि देशसेवा आपल्याला नेहमीच ध्येयप्राप्तीसाठी प्रेरित करतात.”
पंतप्रधान कार्यालय
पंतप्रधान उद्या 5 ऑगस्टला पंतप्रधान गरीब कल्याण अन्न योजनेच्या लाभार्थ्यांशी संवाद साधणार
नवी दिल्ली 04 ऑगस्ट 2021
पंतप्रधान नरेंद्र मोदी उद्या 5 ऑगस्ट 2021 ला दुपारी 1 वाजता उत्तर प्रदेशातील पंतप्रधान गरीब कल्याण अन्न योजनेच्या लाभार्थ्यांशी दूरदृश्य प्रणालीद्वारे संवाद साधणार आहेत.
उत्तर प्रदेशात 5 ऑगस्ट हा दिवस पंतप्रधान गरीब कल्याण अन्न योजना दिवस म्हणून साजरा करण्यात येणार आहे. या योजनेच्या लाभापासून एकही लाभार्थी वंचित राहू नये या उद्देशाने संपूर्ण उत्तर प्रदेश राज्यात उद्यापासून मोठा जनजागृती कार्यक्रम देखील सुरु करण्यात येईल.
राज्यातील जवळजवळ 15 कोटी लाभार्थ्यांना पंतप्रधान गरीब कल्याण अन्न योजनेतून मोफत अन्नधान्य दिले जात आहे. सुमारे 80,000 स्वस्त धान्य दुकानांच्या माध्यमातून या योजनेच्या लाभार्थ्यांना राज्यात धान्य वितरीत होत आहे.
उत्तर प्रदेशचे मुख्यमंत्री योगी आदित्यनाथ हे देखील या कार्यक्रमाला उपस्थित राहणार आहेत.
आरोग्य आणि कुटुंब कल्याण मंत्रालय
भारतातील सक्रीय रुग्णसंख्या एकूण रुग्ण संख्येच्या 5 टक्क्याहून कमी
रुग्ण बरे होण्याचा दर 93 टक्क्यांच्यावर कायम
गेल्या 16 दिवसांपासून 50,000 पेक्षा कमी दैनिक नवीन रुग्णांची नोंद
नवी दिल्ली , 23 नोव्हेंबर 2020
भारतातील सध्याची सक्रीय रुग्णसंख्या  एकूण रुग्ण संख्येच्या 4.85 टक्के असून ती 5 टक्याहून कमी कायम आहे.
रुग्ण बरे होण्याचा दर 93 टक्क्यांच्यावर कायम आहे कारण आतापर्यंत एकूण रुग्णांपैकी 93.68% रुग्ण बरे झाले आहेत. गेल्या 24 तासांत देशात 41,024 नवीन रुग्ण बरे झाले असून आतापर्यंत एकूण 85,62,624 रुग्ण बरे झाले आहेत.
बरे होणारे रुग्ण आणि सक्रीय रुग्ण संख्ये मधील अंतर निरंतर वाढत आहे आणि सध्या हा आकडा 81,19,155 आहे.
गेल्या 24 तासांत 44,059 लोकांना कोविडची लागण झाली आहे. भारतात 8 नोव्हेंबरपासून म्हणजेच मागील16 दिवसांपासून 50,000 पेक्षा कमी रुग्णांची नोंद झाली आहे. हिवाळ्याच्या सुरुवातीला अनेक पाश्चिमात्य देशांमध्ये नवीन रुग्णांच्या संख्येत मोठ्या प्रमाणात वाढ होताना दिसत आहे.
नवीन बरे झालेल्या रुग्णांपैकी 77.44% रुग्ण 10 राज्ये आणि केंद्र प्रदेशातील आहेत.
केरळमध्ये 6,227 रुग्ण बरे झाले आहेत. दिल्लीत 6,154 रुग्ण बरे झाले आहेत. महाराष्ट्रात गेल्या 24 तासात 4,060 नवीन रुग्ण बरे झाले आहेत.
नवीन नोंद झालेल्या रुग्णांपैकी 78.74% रुग्ण 10 राज्ये आणि केंद्र शासित प्रदेशातील आहते. गेल्या 24 तासात दिल्लीत 6,746 महाराष्ट्रात 5,753 आणि केरळमध्ये 5,254 नवीन रुग्णांची नोंद झाली आहे.
15 राज्ये आणि केंद्र शासित प्रदेशांमध्ये प्रती दशलक्ष लोकसंख्येच्या राष्ट्रीय सरासरीपेक्षा  कमी रुग्णांची नोंद झाली आहे.
गेल्या 24 तासात नोंद झालेल्या 511 मृत्यूंपैकी 74.95% मृत्यू 10 राज्ये आणि केंद्रशासित प्रदेशातील आहेत.
गेल्या 24 तासात दिल्लीमध्ये 121 , महाराष्ट्रात 50 तर पश्चिम बंगालमध्ये 49 मृत्यूंची नोंद झाली आहे.
21 राज्ये आणि केंद्र शासित प्रदेशांमध्ये प्रती दशलक्ष लोकसंख्येच्या राष्ट्रीय सरासरीपेक्षा  कमी मृत्यूंची नोंद झाली आहे.
U.Ujgare/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय वायुसेनेमध्ये शस्त्रास्त्र परीचालन शाखा स्थापन करण्यास सरकारची मान्यता
जमिनीवरून मारा करणाऱ्या आणि हवेतून मारा करणाऱ्या शस्त्रास्त्रांचे परीचालक एकाच छत्राखाली येणार
सरकारने शस्त्रास्त्र निर्मिती  शाखा नावाची नवीन शाखा तयार करण्यास मान्यता दिली असून भारतीय हवाई दलाने  उचललेले हे एक ऐतिहासिक पाऊल आहे. या डब्ल्यूएस शाखेच्या निर्मितीमुळे जमिनीवरून मारा करणाऱ्या आणि विशेष हवाई शस्त्रास्त्रांच्या  सर्व समर्पित परीचालनाचे एकत्रीकरण होऊन सर्व शस्त्र प्रणालींचे परीचालन एकाच छत्राखाली होईल.
या शाखेत पृष्ठभागावरून-ते-पृष्ठभागापर्यंत मारा करणारी क्षेपणास्त्रे,पृष्ठभागावरून-हवेत मारा करणारी- क्षेपणास्त्रे, दूरस्थपणे  चालवली जाणारी एअरक्राफ्ट आणि जुळ्या/मल्टी-क्रू विमानांमधील शस्त्र प्रणाली अशा परीचालनाच्या चार विशेष शाखांमधील परीचालकांचा समावेश असेल. भारतीय हवाई दलाच्या लढाऊ क्षमतेत वाढ होण्यासाठी ही शाखा खूप मोठे योगदान देईल.
पंतप्रधान कार्यालय
संत रविदास जयंती निमित्त पंतप्रधानांनी वाहिली आदरांजली
नवी दिल्ली, 27 फेब्रुवारी 2021
पंतप्रधान नरेंद्र मोदी यांनी संत रविदास जयंती निमित्त त्यांना आदरांजली अर्पण केली आहे.
"शतकांपूर्वी संत रविदास जी यांनी समानता, सद्भावना आणि करुणेबद्दल दिलेला संदेश कित्येक युगांनंतर आजही देशवासियांना प्रेरणा देत आहे. त्यांच्या जयंतीनिमित्त माझे त्यांना विनम्र अभिवादन," असे पंतप्रधानांनी आपल्या ट्विटर वरील संदेशात म्हटले आहे.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग महामंडळाकडून जम्मू आणि काश्मीरमधील खादी कारागिरांना कोविड-19 मधे त्यांच्या उदरनिर्वाहासाठी 30 कोटी रुपयांचे वितरण
नवी दिल्ली, 30 डिसेंबर 2020
खादी आणि ग्रामोद्योग महामंडळाने  जम्मू आणि काश्मीरमधील खादी कारागिरांवर कोविड-19 च्या कालावधीमधे विशेष लक्ष केंद्रित केले होते. केव्हिआयसीने देशभरात शाश्वत रोजगार निर्मितीसाठी अथक परिश्रम घेतले आणि केंद्र सरकारचे लक्ष्य असलेल्या जम्मू आणि काश्मीरमधील डोंगराळ भागातील खादी संस्थांना 29.65 कोटी रुपये वितरीत केले.
ही रक्कम मे 2020 ते सप्टेंबर 2020 या काळात जम्मू आणि काश्मीरमधील 84 खादी संस्थांना वितरीत केली ज्याचा लाभ या संस्थांशी संलग्न अशा 10,800 खादी कारागिरांना झाला. हे अर्थसहाय्य केव्हिआयसीच्या सुधारीत विपणन विकास सहाय्य  योजनेअंतर्गत दिले आहे, जी योजना उत्पादन कार्याशी थेट जोडलेली आहे. थेट लाभ हस्तांतरण योजनेद्वारे ही रक्कम कारागिरांच्या बँक खात्यात थेट जमा होते.
कोविड-19 कालावधीतील टाळेबंदीच्या काळात केव्हिआयसीने एका विशेष मोहीमेला देखील आरंभ केला होता ज्यात 2016-17 ते 2018-19 या कालावधीतील तांत्रिक कारणांमुळे रखडलेल्या एमएमडीएशी संबंधित जुन्या 951 दाव्यांचे निराकरण करण्यात आले.
केव्हिआयसीचे अध्यक्ष विनयकुमार सक्सेना म्हणाले," या विशेष मोहिमेद्वारे 29.65 कोटी रुपयांचे वितरण करण्यात आले, ज्याचा थेट लाभ जम्मू आणि काश्मीरमधील 84 खादी संस्थांतील 10,800 कारागिरांना झाला आणि त्यायोगे पंतप्रधानांच्या, कमकुवत घटकांना आत्मनिर्भर करण्याच्या स्वप्नाला बळकटी मिळाली आहे".
खादी संस्था आणि कारागिरांना एमएमडीए योजनेतून अर्थसहाय्य देण्याव्यतिरीक्त, केव्हिआयसीने जम्मू, उधमपूर, पुलवामा, कूपवाडा आणि अनंतनाग येथील स्वमदत गटांतील हजारो महिलांना खादीचे फेसमास्क तयार करण्यासाठी सहाय्य केले. या महिला कारागिरांनी जवळपास 7 लाख फेसमास्क शिवून ते जम्मू आणि काश्मीर सरकारला पुरविले, असेही सक्सेना म्हणाले.
सध्या जम्मू आणि काश्मिरमधे 103 खादी संस्था कार्यरत आहेत. त्यापैकी 12 संस्था प्रामुख्याने जागतिक स्तरावर ख्यातनाम झालेल्या काश्मीरमधील पश्मिना शालींच्या उत्पादनाशी निगडीत आहेत. यापैकी 60% शाली दक्षिण काश्मीरमधील अनंतनाग, बांदिपोरा, पुलवामा आणि कुलगाम या भागात बनविल्या जातात. जम्मू आणि काश्मीरमध्ये तयार झालेल्या उत्पादनांना मोठ्या प्रमाणावर दिल्ली, राजस्थान, हरीयाना, उत्तरप्रदेश, मध्यप्रदेश आणि उत्तराखंड या राज्यांतील ग्राहकांची मागणी आहे. ही उत्पादने केव्हिआयसीच्या किरकोळ विक्री केंद्रांतून आणि केव्हिआयसीच्या पोर्टल वरून विकली जातात.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
विज्ञान आणि तंत्रज्ञान मंत्रालय
सीएसआयआर- एएमपीआरच्यावतीने भारत आंतरराष्ट्रीय विज्ञान महोत्सव 2020 मध्ये पारंपरिक कारागिर आणि हस्तकला प्रदर्शनाव्दारे महत्व अधोरेखित करणार
सीएसआयआरच्यावतीने विज्ञान महोत्सवापूर्वी जनजागृती करण्यासाठी पूर्व-कार्यक्रमांचे आयोजन
सीएसआयआर, केंद्रीय यांत्रिकी अभियांत्रिकी संशोधन संस्था च्यावतीने भारत आंतरराष्ट्रीय विज्ञान महोत्सव 2020 पूर्वी जनजागृतीसाठी कार्यक्रमांची एक मालिकाच आयोजित करण्यात आली. यामध्ये विविध विषयांवरील कार्यक्रमांचा समावेश होता. महानगरपालिकांचे घन कचरा व्यवस्थापन, अॅम्फीबियन रोबोट, हवा आणि पाणी शुद्धीकरण, सौर ऊर्जा तंत्रज्ञान, स्मार्ट ग्रिड, मिनी-ग्रिड आणि कृषी यंत्रसामुग्री; अशा आठ विषयांची माहिती आभासी कार्यक्रमांच्या माध्यमातून 17,000जणांपर्यंत पोहोचविण्यात आली. या महोत्सव-पूर्व कार्यक्रमांचा समारोप दि. 27 नोव्हेंबर, 2020 रोजी झाला. या कार्यक्रमाला राष्ट्रीय आयोजक- विज्ञान भारतीचे सचिव जयंत सहस्त्रबुद्धे प्रमुख पाहुणे म्हणून उपिस्थित होते.
याप्रसंगी जयंत सहस्त्रबुद्धे आपल्या भाषणात म्हणाले, नवीकरणीय ऊर्जा आणि घन कचरा व्यवस्थापन ही काळाची गरज असून सीएसआयआर - सीएमईआरआय हे एक प्रकारे सामाजिक लाभासाठी संशोधन आणि विकास, यासाठी कार्य करीत आहे. भारत आंतरराष्ट्रीय विज्ञान महोत्सव म्हणजे समाजामध्ये विज्ञानाचा प्रसार करून आणि नाविन्यपूर्ण कल्पनांची देवाण-घेवाण अधिक वेगाने करण्यासाठी एक उत्तम व्यासपीठ आहे. भारताला समृद्ध वैज्ञानिक वारसा लाभला आहे. त्यामुळे ‘आधुनिक काळात या वारशाचे प्रदर्शन करण्यासाठी असे महोत्सव उपयोगी ठरणार आहे. यंदाच्या महोत्सवाची संकल्पना निश्चित करताना सद्यस्थितीचा विचार करण्यात आला आहे, आत्मनिर्भर आणि वैश्विक कल्याण यावर आधारित विज्ञान महोत्सव होणार असल्याचे त्यांनी सांगितले. आधुनिक काळामध्ये आरोग्य विषयक सर्व प्रश्नांवर आपल्या चरक संहिता आणि सुश्रुत संहितेमध्ये उपाय आहेत असे सांगून जयंत सहस्त्रबुद्धे म्हणाले, विशिष्ट रोगांना लक्ष्य करण्याऐवजी रोग होऊच नये यासाठी प्रतिकारशक्ती वाढविण्याचा प्रयत्न करण्यासाठी या संहितांमध्ये उपाय सांगण्यात आले आहेत. ज्यावेळी संपूर्ण जगामध्ये कोठेही औपचारिक शिक्षण, अध्यापन प्रणाली नव्हती, त्या काळामध्ये आपल्याकडे नालंदा विद्यापीठ हे प्रसिद्ध शिक्षण केंद्र होते. नालंदा हे जागतिक शैक्षणिक केंद्र होते. संशोधन आणि विकास संस्थांनी राष्ट्रनिर्माणामध्ये महत्वपूर्ण भूमिका बजावली तर देशाला पुन्हा एकदा गतवैभव, समृद्धी मिळेल, भारताला सुवर्ण काळ पुन्हा प्राप्त होईल, आणि देश एक महाशक्ती बनेल, असे मत त्यांनी यावेळी व्यक्त केले.
या कार्यक्रमामध्ये एनआरएससीचे माजी समूह संचालक डॉ.एस.के सुब्रमण्यम, डॉ. सेतू कसेरा यांची जल व्यवस्थापन, सोनाली मेहरा यांचे कोविड-19 याविषयांवर भाषणे झाली. तसेच डॉ. अविनाश कुमार श्रीवास्तव, प्रा.एस.एस. भदौरिया यांचीही विविध विषयांवर भाषणे झाली.
----
S.Tupe/S.Bedekar/P.Kor
मत्स्योत्पादन, पशुविकास आणि दुग्धविकास मंत्रालय
पॅकबंद वैरण
नवी दिल्ली, 8 फेब्रुवारी 2022
वर्ष 2014-15 पासून केंद्र सरकार राबवत असलेल्या पशुखाद्य आणि वैरण विकास उपअभियानासह राष्ट्रीय पशुधन अभियानाची वर्ष 2021-22 मध्ये पुनर्बांधणी करण्यात आली. यामध्ये लाभार्थ्याला चार/ ओली चार/एकूण धान्य मिश्रण तयार करणे, वैरण ब्लॉक तयार करण्याची संयंत्रे इत्यादींसाठी वैरण मूल्यवर्धन एककाच्या उभारणीसाठी 50% भांडवली अनुदान  देण्याची तरतूद केलेली आहे. तसेच या अभियानात पॅकबंद वैरणीसह पशुपालनाशी संबंधित सर्व पैलूंविषयी प्रशिक्षणाचा देखील समावेश आहे. त्याखेरीज, राज्य पशुपालन आणि दुग्धव्यवसाय विभाग, राष्ट्रीय दुग्धविकास मंडळ तसेच भारतीय कृषी संशोधन मंडळाच्या अखत्यारीतील पशुशास्त्र विद्यापीठे आणि संस्था यांच्यातर्फे देखील शेतकरी तसेच उद्योजकांना पॅकबंद पशुखाद्य तयार करण्याचे प्रशिक्षण दिले जाते.
त्याशिवाय, वर्ष 2020-21 पासून पशुपालन पायाभूत सुविधा विकास निधी देखील कार्यान्वित करण्यात आला आहे. या निधीतून, पॅकबंद वैरण तयार करण्यास उत्सुक पात्र संस्थांना प्रकल्प खर्चाच्या 90% रक्कम कर्जस्वरुपात देण्यात येते. या योजनेअंतर्गत, कर्जावरील व्याजदरात 3.0% चे अनुदान देण्यात येते.
दुग्धव्यवसाय करणाऱ्यांसाठी किफायतशीर दरात पॅकबंद वैरण उपलब्ध करून देण्यासाठी विविध राज्य सरकारांनी त्यांच्या स्वतःच्या अखत्यारीत विविध योजना सुरु केल्या आहेत. तसेच, केंद्र सरकारतर्फे राबविण्यात येत असलेल्या योजनांमधून देखील चांगल्या दर्जाचे पशुखाद्य योग्य दरात उपलब्ध होईल याची सुनिश्चिती करण्यात येते.
केंद्रीय मत्स्यव्यवसाय, पशुपालन आणि दुग्धव्यवसाय मंत्री पुरुषोत्तम रुपाला यांनी आज लोकसभेत लिखित उत्तराद्वारे ही माहिती दिली.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
कृषी मंत्रालय
2019-20 या वर्षासाठी अन्नधान्य, तेलबिया आणि इतर पीकांचा दुसरा सुधारित अंदाज
नवी दिल्ली, 18 फेब्रुवारी 2020
2019-20 या वर्षासाठी कृषी आणि शेतकरी कल्याण विभागाने महत्वाच्या पीकांच्या उत्पादनाचा दुसरा अंदाज प्रकाशित केला आहे. या वर्षात अनेक पीकांचे उत्पादन सर्वसाधारण पातळीपेक्षा जास्त राहील असा अंदाज व्यक्त करण्यात आला आहे.
अन्नधान्य-291.95 दशलक्ष टन 
तांदूळ- 117.47 दशलक्ष टन 
गहू- 106.21 दशलक्ष टन 
मका- 28.08 दशलक्ष टन
डाळी-3.69 दशलक्ष टन
तेलबिया-34.19 दशलक्ष टन
सोयाबीन-13.63 दशलक्ष टन
भुईमूग- 8.24 दशलक्ष टन
कापूस- 34.89 दशलक्ष गासडी 
दुसऱ्या अंदाजानुसार देशात 291.95 दशलक्ष टन विक्रमी अन्नधान्य उत्पादन होईल असे अनुमान वर्तवण्यात आले आहे. 2018-19 या वर्षातल्या 285.21 दशलक्ष टन या अन्नधान्य उत्पादनापेक्षा हे उत्पादन 6.74 दशलक्ष टन अधिक राहील.
S.Thakur/N.Chitale/P.Malandkar
(Visitor Counter : 136
भूविज्ञान मंत्रालय
केंद्रीय भूविज्ञान मंत्री किरेन रिजिजू यांनी पुणे येथील भारतीय उष्णकटिबंधीय हवामानशास्त्र संस्थेला  दिली भेट
पर्यावरणासंबंधी आव्हानांना तोंड देण्यासाठी आणि प्रभावी उपाय विकसित करण्यासाठी आसाममधील तेजपूर विद्यापीठ आणि नैनिताल येथील एआरआयईएस संस्थेसोबत पुण्याच्या आयआयटीएम’चा सामंजस्य करार; कौशल्य, स्रोत आणि संशोधन क्षमता एकत्रित करण्यासाठी या कराराचा होणार फायदा
केंद्रीय भूविज्ञान मंत्री किरेन रिजिजू यांनी आज पुण्यातील भारतीय उष्णकटिबंधीय हवामानशास्त्र संस्थेला  भेट दिली. यावेळी केंद्रीय मंत्र्यांनी पृथ्वी विज्ञान मंत्रालया  अंतर्गत स्वायत्त संस्था असलेल्या या संस्थेच्या सर्व प्रयोगशाळांमध्ये फिरून संस्थेत सुरू असलेल्या सर्व संशोधन प्रकल्पांची तपशीलवार माहिती घेतली. प्रत्युष सुपर कॉम्प्युटरचे कामकाज, क्लाउड स्टिम्युलेशन, लाइटनिंग फिनोमिनोन  आणि संस्थेमध्ये चालणारे इतर अभ्यासक्रम त्यांनी पाहिले.
यावेळी केंद्रीय भूविज्ञान मंत्र्यांच्या उपस्थितीत पुण्याची आयआयटीएम संस्था, आसाममधील तेजपूर विद्यापीठ आणि नैनिताल येथील एआरआयईएस संस्था यांच्यात दोन सामंजस्य करारांवर स्वाक्षऱ्या करण्यात आल्या. पर्यावरणासंबंधी आव्हानांना तोंड देण्यासाठी आणि प्रभावी उपाययोजना विकसित करण्यासाठी कौशल्य, स्रोत आणि संशोधन क्षमता एकत्रित करणे हे या भागीदारीचे उद्दिष्ट आहे. भारतीय उष्णकटिबंधीय हवामानशास्त्र संस्था , पुणे चे संचालक आणि तेजपूर, आसाम येथील तेजपूर विद्यापीठाचे रजिस्ट्रार, यांच्यातील हा सामंजस्य करार, आसाम येथील काझीरंगा राष्ट्रीय उद्यानात निरीक्षण केले जाणारे हरितगृह वायू आणि ऊर्जा प्रवाहांच्या बायोस्फियर-वातावरणाच्या देवाणघेवाणीवरील सहयोगी संशोधनाला चालना देण्याच्या दृष्टीने महत्त्वाचा ठरणार आहे. तर पुण्यातील भारतीय उष्णकटिबंधीय हवामानशास्त्र संस्थेचे  संचालक आणि उत्तराखंड, नैनिताल येथील आर्यभट्ट रिसर्च इन्स्टिट्यूट ऑफ ऑब्झर्वेशनल सायन्सेस  या संस्थेच्या रजिस्ट्रार यांच्यातील सामंजस्य करार हा, उत्तराखंड येथील नैनिताल जवळच्या देवस्थळ येथे होणाऱ्या हरितगृह वायू आणि ऊर्जा प्रवाहांच्या बायोस्फियर-वातावरण विनिमयावरील सहयोगी संशोधनाला चालना देण्याच्या दृष्टीने महत्त्वाचा ठरणार आहे.
नॅशनल सेंटर फॉर मीडियम रेंज वेदर फोरकास्टिंग  ही संस्था देखील हवामान अंदाज सांगण्याच्या कार्यात उत्कृष्ट काम करत असल्याचे पृथ्वी विज्ञान मंत्री म्हणाले. एनसीएमआरडब्ल्यूएफ ही संस्था पुण्याच्या आयआयटीएम, संस्थेची संलग्न संस्था असून तिथे हवामान संशोधन, हवामान मॉडेलिंग संबंधित संशोधनाचे कार्य चालते.
भारत लवकरच 'हिमाद्री' या आपल्या आर्क्टिक स्थानकाचे कामकाज पूर्णत्वाने सुरू करणार असल्याची माहितीही केंद्रीय भूविज्ञान मंत्री किरेन रिजिजू यांनी दिली.
यावेळी केंद्रीय मंत्र्यांनी विविध प्रकल्पांची माहिती दिली. ते म्हणाले की नॅशनल इन्स्टिट्यूट ऑफ ओशन टेक्नॉलॉजी, ही संस्था लक्षद्वीप येथील कावरत्ती येथे समुद्राचे खारे पाणी गोड्या पाण्यात रूपांतरित करण्यासाठी डिसॅलिनेशन प्लांट विकसित करत आहे. नॅशनल इन्स्टिट्यूट ऑफ ओशन टेक्नॉलॉजी  चेन्नई तर्फे खोल पाण्यात चालणारे सबमर्सिबल विकसित केले जात आहे. त्याचबरोबर भूविज्ञान मंत्रालय  आणि इंडियन नॅशनल सेंटर फॉर ओशन इन्फॉर्मेशन सर्व्हिसेस  यांच्यातर्फे मासेमारी करणाऱ्या समुदायाला महासागरांबाबतची माहिती आणि सल्लागार सेवांबाबत मार्गदर्शन करण्यासाठी विविध ठिकाणी जागरूकता कार्यशाळा आयोजित केल्या जात असल्याचेही त्यांनी सांगितले.
पंतप्रधान कार्यालय
पंतप्रधान नरेंद्र मोदी यांना "ब्रेव्हिंग अ व्हायरल स्टॉर्म: इंडियाज कोविड -19 व्हॅक्सीन स्टोरी " या पुस्तकाची प्रत लेखक आशिष चांदोरकर यांच्याकडून सादर
नवी दिल्ली, 11 जानेवारी 2023
पंतप्रधान नरेंद्र मोदी यांना "ब्रेव्हिंग अ व्हायरल स्टॉर्म: इंडियाज कोविड -19 व्हॅक्सीन स्टोरी " या पुस्तकाची प्रत लेखक आशिष चांदोरकर यांनी सादर केली. या पुस्तकात लेखकाने लसीकरणातील भारताच्या प्रगतीची कथा मांडली आहे.
आशिष चांदोरकर यांच्या ट्विटला प्रतिसाद देताना पंतप्रधान म्हणाले;
"तुमच्या पुस्तकाची प्रत मिळाल्याने आनंद झाला ,ज्यामध्ये तुम्ही लसीकरणातील भारताच्या प्रगतीची कथा मांडली आहे."
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 203 कोटी 29 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या सुमारे 3 कोटी 64 लाखांहून अधिक मात्रा शिल्लक आणि पुढील काळातील वापरासाठी उपलब्ध
नवी दिल्ली, 21 सप्टेंबर 2022
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविण्यासाठी केंद्र सरकार वचनबद्ध आहे. भारतात 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. तर 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिकाधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे अधिक उत्तम नियोजन शक्य व्हावे या दृष्टीने त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
देशव्यापी लसीकरण मोहिमेचा भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना पाठबळ पुरवीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना त्या लसीच्या साठ्याचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,29,46,125
|
|
BALANCE AVAILABLE
|
|
3,64,25,100
भारत सरकारतर्फे आतापर्यंत खरेदी करण्यात आलेल्या मात्रांचा राज्ये आणि केंद्रशासित प्रदेशांना होत असलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 203 कोटी 29 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरणासाठी कोविड प्रतिबंधक लसीच्या न वापरलेल्या अशा सुमारे 3 कोटी 64 लाख  मात्रा, अजूनही शिल्लक आहेत.
S.Patil /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
शिक्षण मंत्रालय
केंद्रीय शिक्षणमंत्र्यांच्या अध्यक्षतेखाली राष्ट्रीय उच्चतर शिक्षण अभियानाची आढावा बैठक
केंद्रीय शिक्षणमंत्र्यांच्या अध्यक्षतेखाली आज नवी दिल्लीत राष्ट्रीय उच्चतर शिक्षण अभियानाची आढावा बैठक झाली. उच्च शिक्षण सचिव अमित खरे यांच्यासह मंत्रालयातील वरिष्ठ अधिकारी या बैठकीला उपस्थित होते.
बैठकीत पोखरियाल यांनी अधिकाऱ्यांना ही योजना अधिक बळकट करण्यासाठी आणि आणखी 3.5 कोटी विद्यार्थ्यांना शिक्षण देऊन 2035 पर्यंत सकल नोंदणी गुणोत्तर 50 टक्क्यांपर्यंत वाढवण्यासाठी योजना आखण्यास सांगितले. नोकरीचे कौशल्य असलेले 7 कोटी विद्यार्थी आपल्या महाविद्यालये आणि विद्यापीठांमधून उत्तीर्ण व्हायला हवेत असे ते म्हणाले.
शेवटच्या स्तरावरील विद्यार्थ्यापर्यंत पोहोचण्यासाठी देशभरात ऑनलाइन दूरस्थ शिक्षण आणि पायाभूत सुविधांच्या विकासाला प्रोत्साहन दिले जावे असे ते पुढे म्हणाले. शिक्षणामुळे स्थानिक रोजगाराला चालना मिळाली पाहिजे यावर त्यांनी भर दिला. पदवी महाविद्यालयातील शिक्षणाला “एक जिल्हा एक उत्पादन” योजनेशी जोडले पाहिजे.
पोखरियाल म्हणाले की, विद्यापीठ अनुदान आयोग या योजनेंतर्गत मिळालेल्या निधीतून संस्थांनी केलेल्या कामांच्या प्रगतीवर देखरेख ठेवेल. शिक्षण मंत्री दर तीन महिन्यांनी या योजनेचा आढावा घेतील.
मंत्रिमंडळ
भारत आणि थायलंड यांच्यात खगोलशास्त्र क्षेत्रातल्या सामंजस्य कराराला मंत्री मंडळाची मंजुरी
भारत आणि थायलंड यांच्यात खगोलशास्त्र / खगोल भौतिक/ हवामान विज्ञान क्षेत्रातल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत माहिती देण्यात आली.
या सामंजस्य करारामुळे, वाढता विज्ञान संवाद आणि प्रशिक्षण तसेच विज्ञान पायाभूत सुविधांचा संयुक्त वापर यातून नवे वैज्ञानिक परिणाम, मनुष्यबळ विकास साध्य करण्यासाठी मदत होणार आहे.
नोव्हेंबर 2018 मधे या सामंजस्य करारावर स्वाक्षऱ्या करण्यात आल्या होत्या.
माहिती आणि प्रसारण मंत्रालय
शांघाय सहकार्य संघटना चित्रपट महोत्सवात, कझाक गायक आणि संगीतकार दिमाश कुदायबर्गेन यांनी संगीतनिर्मिती आणि सीमांची बंधने ओलांडून जाणाऱ्या संगीताविषयी केले मार्गदर्शन
संगीत भाषांची बंधने ओलांडून प्रवास करते: दिमाश कुदायबर्गेन
मुंबई | 28 जानेवारी 2023
शांघाय सहकार्य संघटना चित्रपट महोत्सवात, आज दुसऱ्या दिवशी, कझाक गायक आणि संगीतकार, दिमाश कुदायबर्गेन यांनी, फायर साईड चाट या अनौपचारीक गप्पांच्या कार्यक्रमात, आपला संगीतप्रेमी ते स्टार संगीतकार होण्यापर्यंतचा प्रवास उलगडला. ‘संगीत देणे,बंधमुक्त होणे’ या विषयावरील सत्राला संबोधित करतांना त्यांनी या महोत्सवातील स्पर्धा गटात ज्यूरी म्हणून जबाबदारी पार पडण्याची संधी मिळाल्याचा आनंद व्यक्त केला.
दिमाश कुदायबर्गेन, जे स्वतः 15 वेगवेगळ्या भाषांमध्ये गाऊ शकतात, त्यांनी, या सत्रात, कोणत्याही नागरी संस्कृतीच्या विकासात, संगीताचे काय महत्त्व असते हे अधोरेखित केले. वयाच्या 22 व्या वर्षी एका चीनी संगीत स्पर्धेत, विजयी झाल्यानंतर, त्यांचे आयुष्यच कसे बदलून गेले, हे त्यांनी सांगितले. इतकेच नाही, तर त्यांचा सुरुवातीच्या काळातील प्रवास, त्यांनी जुन्या व्हिडिओच्या माध्यमातून उलगडला. आपल्याला जगातील दैवी गूढ शक्तीपासून प्रेरणा मिळते, असे सांगत, ह्या युवा संगीतकाराने, आपले सुप्रसिद्ध गीत, ‘द स्टोरी ऑफ वन स्काय’ चे वर्णन केले,ह्या गीतात जगातील सर्व संस्कृतींचा सन्मान करण्याचे आवाहन आहे. सगळ्या जगात विविध संस्कृतीं असल्या तरी हे जग मानवतेच्या बंधाने जोडले आहे, असा संदेशही ह्या गीतात असल्याचे, त्यांनी सांगितले.
आपल्या आंतरराष्ट्रीय प्रसिद्धी आणि कीर्तीबद्दल बोलतांना, पॉप स्टार दिमाश कुदायबर्गेन म्हणाले, “संगीताची स्वतःचीच एक वेगळी भाषा असते, ती भाषांची बंधने ओलांडून प्रवास करत असते.” भारतीय आणि फ्रेंच संगीतासह सर्व प्रकारच्या संगीत ऐकत आपण कसे मोठे झालो हे त्यांनी सांगितले. सत्राचा समारोप करताना, दिमाश कुडायबर्गेनने 'डिस्को डान्सर' चित्रपटातील 'जिम्मी जिमी' या लोकप्रिय बॉलीवूड गाण्याचे सादरीकरण करून सर्व उपस्थितांना रोमांचित केले.